དགུང་གྲངས་བཅོ་བརྒྱད་པ་རབ་བྱུང་བཅུ་དྲུག་པའི་ས་མོ་ཕགལོར་རྒྱལ་ཁམས་ཡོངས་སུ་གྲལ་རིམ་འཐབ་རྩོད་རྩ་གནད་དང་།བཀས་བཀོད་རྒྱུད་འཛིན་རྩ་རྫོགས།ལྷ་འདྲེ་གདོན་འགག་རྩ་སློག་བཅས་ཀྱི་ཁ་གཡང་ཡུན་གྱིས་བརྗོད་ནས་དུས་འགྱུར་གྱི་མགོ་བརྩམས་པ་དང་།ཁྱད་པར་དུ་རིག་གནས་གསར་བརྗེ་ཆེན་པོར་འབོད་པའི་ལོ་བཅུའི་དུས་འཁྲུགས་སྐབས་སུ་འབྲོག་ཁྱིམ་ཕལ་བ་སྐྱོང་བའི་ཚུལ་དུ་ཕྱུགས་ཟོག་འཚོས་པའི་གླ་ཚེགས་ཀྱིས་འཇིག་རྟེན་ཐོག་ཏུ་འཚོ་ཐབས་བྱེད་དགོས་པར་བྱུང་ནའང་གཅར་རྡུང་མནར་གསུམ་དང་།སྡུག་བསྔལ་ཚད་མེད།སྐུ་ཚེགས་འོ་བརྒྱལ་གང་མང་བཞེས།དེ་ལྟར་ཡིན་ནའང་གཞན་དངོས་དང་བརྒྱུད་ནས་ཅི་ཕན་གང་ཕན་གྱི་སྒོ་ནས་རྒྱལ་སྲས་བྱང་ཆུབ་སེམས་དཔའི་སྤྱོད་པ་སྤྱོད་པར་མཛད།ཇི་སྐད་དུ་ཡང་།